KURIKULUM GLAZBENE ŠKOLE 

BLAGOJE BERSA U ZADRU

Šk. god. 2022/23
1. Ciljevi djelovanja škole
2. Izborna nastava

3. Ishodi učenja
4. Praćenje i vrjednovanje

5. Zaključak
1. Ciljevi djelovanja škole

1.1. - glazbeno i plesno obrazovanje naših  učenika

U tu svrhu osim redovite nastave i praćenja programa MZO-a, nastavniku se omogućuje profesionalna samostalnost i odgovornost u individualnom pristupu svakom učeniku, pa i kreativno interpretiranje obveznog programa kako bi se omogućila što bolja prilagodba svakom učeniku.

 Za ostvarenje što boljeg obrazovanja naših učenika predviđeni su slijedeći seminari u Školi za učenike i nastavnike , i to: 
1. Seminar za učenike i nastavnike violine

Voditelj/ica:  prof. violine prema prijedlogu gudačkog odjela.
Vrijeme: Prosinac 2022. i veljača 2023. u dvorani škole 
Cilj: 
Upoznavanje učenika s novim metodičkim pristupom u radu, povećavanje 
 
motivacije učenika , poboljšana motivacija nastavnika u očekivanoj potvrdi svog 
rada, kao i pronalaženje novih momenata u metodici i pristupu učenicima. 
Predviđeno trajanje: je dva dana.
Predviđeni trošak :   put, smještaj i honorar profesora 

2. seminar za učenike i nastavnike glasovira
Voditelj/ica: prof. glasovira prema prijedlogu aktiva
Vrijeme: siječanj  2023. u dvorani škole. 

Cilj:     Upoznavanje  učenica s novim načinom rada, povećanje motivacije za vježbanje i napredovanje u sviranju instrumenta
Predviđeno trajanje:  Dva dana 
Predviđeni trošak :  put, smještaj i honorar profesora 
3.   seminar za učenike i nastavnike gitare

Voditelj/ica: prof. gitare prema prijedlogu aktiva
Vrijeme: Veljača  2023. u dvorani škole. 

Cilj:     Upoznavanje  učenica s novim načinom rada, povećanje motivacije za vježbanje i napredovanje u sviranju instrumenta
Predviđeno trajanje:  Dva dana 
Predviđeni trošak :  put, smještaj i honorar profesora 

4. seminar za učenike i nastavnike suvremenog plesa

Voditelj/ica: prema prijedlogu aktiva
Vrijeme: listopa 2022. u plesnoj dvorani škole
Cilj:        Radionica karakternih plesova 
Predviđeno trajanje: dva dana
Predviđeni trošak :  put, smještaj i honorar predavača
Predviđeno je i sudjelovanje najizvrsnijih učenika na natjecanjima i smotrama učenika glazbe i plesa:
1.  61. Regionalno natjecanje u disciplinama glasovir, gitara, solo pjevanje, suvremeni ples i klasični balet

Organizator:  HDGPP ,GŠ B. Bersa Zadar, UŠ F.Lučića , GŠ Makarska i Josip Hatze
Vrijeme: ožujak  2023., Zadar, Velika Gorica, Makarska i Kaštel Kambelovac
Cilj:    Podizanje kvalitete izvedbe, razvijanje samostalnosti i samopoštovanja, razmjena          
 iskustava među učenicima i nastavnicima
Predviđeno trajanje:  tri dana

Predviđeni trošak :    Škola snosi troškove organizacije natjecanja (smještaj za



  članove stručnog ocjenjivačkog suda  kao i trošak nagrada za učenike). 


Za natjecanja u drugim gradovima put i smještaj učenika i nast., kotizacija


                       
2.Natjecanje Daleki akordi za puhače i gudače
 (Ao Okado, Nora Fantina, Dora Dušević, Luka Čačić, Barbaea Šimunić, Antonija Tudorović, Viktor Hodak, Nika Sutlović, Lucija Milković- gudači

Nika Ražov, Jakov Šoša, Nikola Šušić, Donat Martinović, Anamarija Banović Lazar – puhači)

Organizator: GŠ Josipa Hatzea Split

Planirano vrijeme: svibanj 2023.

Cilj : povećanje motivacije, evaluacija
Predviđeno trajanje: dva dana
Predviđeni trošak: Kotizacija, put i boravak u Splitu i Kaštel Kambelovcu za učenike
                              i nastavnike

3. Natjecanje za učenike glasovira Jurica Muraj 

Organizator: GŠ Varaždin 
Planirano vrijeme: svibanj 2023.

Cilj : povećanje motivacije, evaluacija

Predviđeno trajanje: dva dana
Predviđeni trošak: Kotizacija, put i boravak u Varaždinu za učenike i nastavnike

4.Natjecanje za učenike pjevanja Lav Mirski

Organizator: UA Osijek

Planirano vrijeme: travanj 2023.

Cilj : povećanje motivacije, evaluacija

Predviđeno trajanje: dva dana
Predviđeni trošak: on line natjecanje – kotizacija
1.2. -stalno učenje i stručno usavršavanje nastavnika i  njihova  profesionalna   samostalnost 
Dužnost je ravnatelja omogućiti stručno usavršavanje nastavnika jer je ono ključno za poboljšavanje kvalitete nastave. Nastavnici prema mogućnostima sudjeluju u stručnim vijećima i u radu stručnih aktiva na državnoj i regionalnoj razini.
Planira se  sudjelovanje na slijedećim seminarima :
1) Seminari u organizaciji HDGPP-a u Opatiji , siječanj 2023.
2) Stručna usavršavanja u organizaciji AZOO-a i stručnih vijeća

Cilj pohađanja ovih seminara je usavršavanje u metodama rada s djecom, razmjena iskustva među nastavnicima, međusobno pomaganje u rješavanju određenih situacija, pronalaženje i otvaranje novih načina  u radu i pristupa učenicima.
1.3. -popularizacija naše škole i naših aktivnosti


Odvija se brojnim nastupima naših učenika, samostalnim , u organizaciji škole, ili kao pratnja drugim kulturnim događanjima u našem gradu. Takve se aktivnosti redovito prate u medijima koji danas najviše pridonose popularizaciji rada škole i učeničkih postignuća. Škola je ove godine domaćin regionalnog natjecanja u disciplini solfeggio što također doprinosi tom cilju, a utjecat će i na prvi navedeni cilj – učenik sa što boljim kompetencijama u plesnom i glazbenom području.

1.4. - utjecaj na kulturni i društveni život u lokalnoj zajednici u kojoj škola djeluje
  planiramo ostvariti kroz umjetničko djelovanje održavanjem koncerata profesora i    učenika:
U okviru ciklusa Bersa:
· Koncert studenata, bivših učenika škole

Na koncertu je predviđeno sudjelovanje svih bivših učenika koji su nastavili studij na Muzičkim akademijama. Predviđeni termin je 30.10.2022. u svečanoj dvorani Braće Bersa
· Koncert profesora škole u čast Dana grada Zadra

Održat će se 25.11.2022. u Svečanoj dvorani Sveučilišta. Na koncertu sudjeluju svi profesori koji žele sudjelovati i rade ili su radili u školi.

· Koncert školskih ansambala

Predviđeni datum je 13.12.2022. u Svečanoj dvorani Sveučilišta . Cilj je predstaviti rad naših ansambala široj javnosti.

· Božićna čestitka plesnog odjela u HNK Zadar
Na ovaj način već tradicionalno završava polugodište za učenike plesnog odjela.

Održat će se 20.12.2022. 

            Sredstva za ovaj ciklus osigurana su od strane Županije i od vlastitih prihoda.
Izvan ciklusa Bersa planiramo i slijedeće nastupe:
         - Koncert učenika škole sa Zadarskim komornim orkestrom u studenom 2022. u 
            Svečanoj dvorani Sveučilišta u Zadru

   - Božićni koncert u školi i PO Preko u Domu na žalu
         -koncert klavirskog i gudačkog odjela u dvorani Braće Bersa, travanj i svibanj 2023
         - koncert gitarističkog  odjela u Providurovoj palači, svibanj 2023.

         -godišnji koncerti glazbenog i plesnog odjela, svibanj 2023.
- Nastup učenica 4. razreda oš suvremenog plesa na Da-ci festivalu u Zagrebu, studeni 2022.
- Nastup učenica suvr.plesa na Večeri plesne minijature, studeni 2022.
- Nastup učenica suvr.plesa u Gradskoj knjižnici na manifestaciji Zadar čita,     ožujak 2023.
- Koncert triju škola u projektu Dora– GŠ Slavonski Brod, GŠ Kontesa Dora      Našice i GŠ B.Bersa Zadar , ožujak 2023.
Učenici i nastavnici svih triju škola pripremit će koncert s djelima hrvatske skladateljice Dore Pejačević u povodu obilježavanja 100 –te godišnjice njezine smrti. Koncerti će se održati u Slavonskome Brodu, Našicama i Zadru. Složenost izvedbe ovog projekta zahtijeva i veliki rad i financijska sredstva. 

Planirani trošak: put i smještaj učenika i nastavnika u Slavonskome Brodu, trošak najma HNK Zadar, promidžbeni materijali, ugađanje glasovira te zajednička večera nakon koncerta.

Cilj je ovih koncerata ozbiljnije prihvaćanje obveze vježbanja naših učenika, rad na podizanju kvalitete učeničke izvedbe i doživljaja nastupa na koncertu. Sve ove aktivnosti doprinose razvijanju izvrsnosti i povećanju vidljivosti i prepoznatljivosti naše škole, kako u našoj lokalnoj zajednici, tako i šire.
1.5.- razvijanje suradnje  sa sličnim institucijama 

Ove godine planiramo nastaviti našu suradnju s prijateljskom školom u Jastrebarskom gostovanjem naših učenika u GŠ Jastrebarsko, te razmjenu učenika  plesnog odjela s OŠ Jurja Dalmatinca nastupima u Zadru i Šibeniku.
Tu je i prethodno spomenuta suradnja s GŠ Slavonski Brod i OGŠ Kontesa Dora Našice.

Planiramo i nastavak suradnje s glazbenim školama Zadarske županije: OGŠ Sv. Benedikt i OŠ Biograd na moru kroz projekt Smotra klavirista Zadarske županije s ciljem popularizacije učenja glasovira kod djece i predstavljanja najboljih učenika glasovira naše županije. Koncert je planiran 19. travnja 2023. godine u dvorani naše škole.

S OGŠ Sv.Benedikta planirana je i suradnja nastavnika i učenika klarineta i zajednički koncert. Suradnja učenika i nastavnika flaute između OGŠ Biograd na moru i naše škole realizirati će se zajedničkim učeničkim koncertima 7. prosinca 2022. u Biogradu i 15. prosinca u dvorani Škole.
Sve planirane aktivnosti financirat ćemo od participacije, decentraliziranih županijskih sredstava i Mzo-a.
2. Izborna nastava

U šk. godini 2022 /23 kao izborni predmet učenici mogu odabrati:
· Glasovir za učenike 6. razreda osnovne škole koji su kandidati za upis u srednju glazbenu školu.

· Udaraljke su obvezno izborno glazbalo za učenike teoretskog odjela za 1.i 2.r.srednje škole.
3. Ishodi učenja

Od učenika se očekuje savladan plan i program MZO-a, ali s iznimkama ovisno o svakom učeniku individualno, kao što je navedeno pod točkom 1.
4.  Praćenje i vrednovanje


Obzirom da u našoj školi nema nacionalnih ispita kojima se provodi vanjsko vrednovanje, mi prihvaćamo rezultate koji naši učenici i nastavnici postižu na regionalnim i državnim natjecanjima kao rezultate vanjskog vrjednovanja. Također tu spada i uspješnost naših učenika pri upisu na Muzičke i plesne akademije i u daljnjem obrazovanju.

Moramo spomenuti da je prihvaćanje u lokalnoj zajednici u kojoj škola djeluje odlično, a za što su pokazatelji kritike i osvrti na naš rad u medijima, što također možemo prihvatiti kao svojevrsno vrjednovanje i praćenje našeg rada.
5.  Zaključak

Na koncu možemo zaključiti da je kratkoročni cilj naše škole svaku godinu dati što bolju poduku našim učenicima, odgajati ih u prijateljskom, pozitivnom ozračju i razvijanju visokih estetskih kriterija, te stjecanju iskustva u javnim nastupima. 
Dugoročni ciljevi, koji su rezultat cjelovitog odgojno-obrazovnog procesa u glazbenoj i plesnoj školi, također su višestruki. To su: stjecanje discipline koju će prenositi u sve aspekte svog života, razvijanje samopoštovanja i svijesti o vlastitim sposobnostima i mogućnostima njihova razvoja, skrb za kulturu životne okoline, odgoj publike naših koncertnih dvorana i kazališta,  te odgoj budućih umjetnika - nositelja glazbenog i plesnog  života u našoj državi, kao i novih nastavnika koji će dalje nastaviti rad u glazbenom i plesnom obrazovanju.

Zadar, 6. listopada 2022. godine

